**Rautuskylä** (tai **Rauduskylä**) on pieni järvenrantakylä Kittilän kunnassa Lapin maakunnassa.  Se sijaitsee Rautusjärven etelärannalla noin 33 kilometriä Kittilän kirkonkylältä pohjoiseen. Kylässä on noin 45 asukasta.

Rautuskylä on luokiteltu valtakunnallisesti arvokkaaksi maisema-alueeksi. Tämä vaikuttaa maankäyttöön ja maisemaan liittyvä kiistat hidastivat esimerkiksi Levin osayleiskaavan hyväksymistä 2010-luvun alussa. Levi sijaitsee noin 7-10 kilometrin päässä etelälounaassa. Kylässä on vanhaa rakennuskantaa, johon kuuluvat komeat talonpoikaistalot perinteisine pihapiireineen.

Kylän asutus rajoittuu Rautusjärven etelärannan ja seututie 955:n läheisyyteen. Ounasjoki virtaa parin kilometrin päässä kylästä länteen. 

Kylän asukkaat saavat elantonsa maataloudesta, käsitöistä sekä matkailusta. Rautusjärvi sopii lähijärvineen esimerkiksi kalastukseen ja melomiseen. Kylässä on entiseen kouluun rakennettu majatalo. Kittilän seurakunnalla on ollut leirikeskus kylässä.*lähde?*

Kylä on merkitty asiakirjoihin muodossa *Rautuskylä* vuonna 1855. Paikallisten mukaan nimen pohjana ovat rauduskoivut. Niihin viitataan murteellisesti etuliittellä rautus-, myös nimissä Rautusjoki, Rautusjärvi (Rautusjärvi 1851) ja Rautusvaara. Nimi on hyväksytty myös karttoihin, vaikka talonnimi on Raudus (*Rautus* 1734–1797, Zachris Raudus 1794). Toisena mahdollisuutena pidetään sitä, että kylälle nimensä antaneen järven nimi sisältää kalannimityksen *rautu*. Tällöin nimi olisi kehittynyt seuraavasti: *Rautujärvi > Rautunen > Rautusjärvi*.

Lähteet
-------

1. 1 2 3  Rautuskylä (myös Asutusnimihakemiston sivulle linkitetty MML:n Nimistön tietokortti: Rautuskylä) *Asutusnimihakemisto*. Kotimaisten kielten keskus, kotus.fi. Viitattu 25.7.2021.
2. 1 2 3 4  Sirkka Paikkala (SP): Rautuskylä (s. 374) *Suomalainen paikannimikirja*. Kotimaisten kielten keskus, kotus.fi. Viitattu 25.7.2021.
3. 1 2  Arvokkaat maisema-alueet : maisema-aluetyöryhmän mietintö II (ISBN 951-47-5194-9; alue 138. Rauduskylä, s. 183) *Ympäristöministeriö : Ympäristönsuojeluosasto, Työryhmän mietintö 66/1992*.  1992. Ympäristöministeriö. Viitattu 30.7.2021.
4. 1 2 3 4  Arkistoitu kopioRauduskylä Kittilän kunta, kittila.fi.  Arkistoitu 25.7.2021. Viitattu 25.7.2021.
5. 1 2 3 4 5  Arkistoitu kopioKittilän kylät - Enämpi elämistä (kyläesite, s.29 Rauduskylä) *Kittilän kylät, 2. painos*.  syyskuu 2013. Kittilän kunta, kittila.fi.  Arkistoitu 26.7.2021. Viitattu 25.7.2021.
6. 1 2  Rautusjärvi (65.693.1.001) *Järviwiki*. Viitattu 25.7.2021.
7. ↑  Kartta valtakunnallisesti arvokkaista maisema-alueista (pdf)  2013. Ympäristöhallinnon verkkopalvelu, ymparisto.fi. Viitattu 30.7.2021.
8. ↑  Levin kaavavalitukset nurin KHO:ssa  7.10.2011, päivitetty 25.4.2012. Yleisradio, yle.fi. Viitattu 25.7.2021.
9. ↑  Majatalo Jurtta *jurtta.fi*. Viitattu 25.7.2021.

Kittilän vaakunaKittilän kylät

* Ala-Kittilä
* Alakylä
* Hanhimaa
* Helppi
* Hormakumpu
* Jeesiöjärvi
* Kallo
* Kaukonen
* Kelontekemä
* Kittilän kirkonkylä
* Kiistala
* Kinisjärvi
* Kuivasalmi
* Köngäs
* Lehmilehto
* Lintula
* Lompolo
* Maunujärvi
* Molkojärvi
* Pokka
* Pulju
* Raattama
* Rauhala
* Rautuskylä
* Sirkka
* Sätkenä
* Tepsa
* Tepasto
* Veitservasa
* Veittivuoma